A szúnyogok a csípés során szúró szájszervükkel behatolnak a bőrbe, hogy befecskendezzék a nyálukat. Ez gátolja a véralvadást, illetve hatására a vér folyósabbá válik, az erek pedig tágulnak. A csípések helye csak később kezd viszketni és fájni. Minél érzékenyebb valaki a rovar váladékára, annál jobban duzzad meg a csipés helye, és annál jobban viszket.
A szúnyogok betegségeket is terjeszthetnek. A hazai szúnyog csípése a legritkább esetben veszélyes. Aggodalomra azok a bevándorolt fajok adnak okot, amelyek a nyugat-nílusi lázat és a chikungunya-lázat terjesztik.